

**OBJAVA PROSTEGA DELOVNEGA MESTA**

**Družba KPL d.o.o., Družba za gradnjo in vzdrževanje cest, zelenih površin ter inženiring**

**Tbilisijska 61, 1000 Ljubljana**

Objavlja prosto delovno mesto » **TEHNIČNI REFERENT« 1 delavec**

**Opis del in nalog**:

* vodi posamezne faze operativnih del po navodilih vodje,
* ureja tehnično dokumentacijo, zbira podatke za obračun in obračunava gradbena dela,
* izdeluje obračune in poročila o rednem vzdrževanju na lokalnih, regionalnih in drugih s pogodbo vezanih občinskih cestah,
* sodeluje pri geodetskih meritvah in obdelavi le-teh,
* investitorjem dostavlja dnevne plane in po potrebi poročila o poteku rednega vzdrževanja,
* vodi gradbene dnevnike, knjige obračunskih izmer,
* preverja izpolnjevanje pogojev za pridobitev soglasij,
* izdaja soglasja in tehničnih pogojev za posege v javne prometne površine,
* operativno pripravlja osnutke dovoljenj in soglasij,
* izdeluje elaborate za cestne zapore,
* opravlja vsa administrativna dela v zvezi z izdajo soglasij oz. dovoljenj za poseganje v varovalni pas ceste,
* pripravlja predloge upravnim organom za začasne zapore javnih prometnih površin,
* sodeluje na komisijskih ogledih,
* sodeluje s projektanti, investitorji, izvajalci in drugimi službami s področja dela,
* sodeluje s poslovnimi partnerji, zunanjimi institucijami, policijo, inšpekcijo, upravnimi in drugimi organi,
* sodeluje z javno službo pri obračunu,
* obračunava stroške in vodi predpisane evidence,
* sodeluje v strokovnih komisijah iz tega področja,
* sodeluje s komercialno službo pri pripravi predračunov s svojega delovnega področja
* pripravlja letne in mesečne izvedbene programe del po koncesijski pogodbi,
* pripravlja letna poročila in obdobna poročila o izvajanju del po koncesijski pogodbi,
* pripravlja mesečne račune po koncesijski pogodbi,
* spremlja obračune javne gospodarske službe in jih primerja s planom,
* vodi mesečne in kumulativne porabe sredstev po koncesijski pogodbi,
* pripravlja mesečne obračune in posreduje realizacije,
* sodeluje pri pripravi popisa infrastrukturnih naprav in opreme,
* sodeluje v postopku potrjevanja cenikov,
* arhivira dokumentacijo (letna poročila, trimesečna poročila, mesečni plani, plani večjih vzdrževalnih del, izdani računi po koncesijski pogodbi,..),
* pripravlja podlage za mesečna poročila (pripravljanje šifrantov stroškovnih mest in delovnih nalogov, pripravljanje ključev za delitev splošnih stroškov),
* spremlja zakonske predpise iz svojega področja,
* dela v zimski službi po razporedu in nalogu nadrejenega,
* opravlja tudi druga dela in naloge v okviru svojega delovnega področja po nalogu neposrednega vodje.

**Zahtevana poklicna/strokovna izobrazba:**

Strokovna izobrazba: Visokošolsko / univerzitetno izobraževanje

 Višješolsko izobraževanje, srednja tehnična

Področje: gradbeništvo

Stopnja: VII. ali VI. ali V.

Zahtevana usposobljenost: strokovni izpit, dobro poznavanje dela z računalnikom, voz. izpit B kat.,

Delovne izkušnje: 3 leta

**Trajanje zaposlitve:** **DOLOČEN ČAS 1 LETO – POSKUSNO DELO 6 MESECEV**

**Rok za prijavo: 8 dni**

Kandidati naj oddajo vlogo v Kadrovski službi, jo pošljejo po pošti ali na elektronski naslov: laura.slapar@kpl.si

Datum: 16.11.2017